કોંગ્રેસ અધ્યક્ષ સોનાયા ગાંધીના ચાણક્ય તેવા અહમદ પટેલ રાજસભાની અગ્નિ પરીક્ષા સમી ચૂંટણીમાંથી આબાદ બહાર લાવનાર શક્તિસિંહ ગોહિલ હવે કોઇ અજાણ્યું નામ રહ્યું નથી. તેમાં પણ જ્યારથી શક્તિસિંહ ગોહિલ બેંગ્લોર ગયા અને ત્યાંથી પાછા રાજ્યસભાની ચૂંટણીમાં જોડાયા ત્યારે તેમનું નામ ખાલી એક રાજકીય નેતા તરીકે જ નહીં પણ એક રાષ્ટ્રીય નેતા તરીકે પણ જાણીતું થયું. ભરતસિંહ સોલંકી પછી શક્તિસિંહ ગોહિલ ગુજરાત કોંગ્રેસના બીજી ક્ષેણીના મોટા નેતા છે. ખબરોનું માનીએ તો તેમનામાં ગુજરાતના સીએમ બનાવાનું સામર્થ્ય પણ છે અને તેમની તે ચાહ પણ છે. વળી આ વખતની ગુજરાત વિધાનસભાની ચૂંટણીમાં કોંગ્રેસે ગત વર્ષો કરતા વધુ સીટો મળવાની સંભાવના પણ રહેલી છે. નોંધનીય છે કે શક્તિસિંહ વકીલ અને પત્રકારત્વનું ભણ્યા છે. 57 વર્ષના ગોહિલ ગુજરાત સરકારમાં 2 વાર મંત્રી રહી ચૂક્યા છે અને ગુજરાત વિધાનસભાના વિપક્ષ નેતા પણ. હાલ તે કોંગ્રેસના રાષ્ટ્રીય પ્રવક્તા છે. પણ રાજનીતિ શક્તિસિંહને વારસામાં મળી છે. ત્યારે કોણ છે શક્તિસિંહ ગોહિલ તે અંગે વધુ જાણો અહીં...